הוועדה המיוחדת לדיון בהצעת החוק בעניין השוויון בנטל ולהסדרת מעמדם של תלמידי הישיבות, כנסת 19, פרוטוקול מספר 35, 2014-01-22 15:30

איילת שקד: הישיבה נפתחת.

<איילת לוי: לסעיף 5(א) אנחנו מוסיפים סעיף קטן (ד).

<איה דביר: אפשר שיהיה לנו עותק של הנוסח שלכם?

<בנימין חנוך: הנוסח שאנחנו העברנו לכם.

<עידו בן-יצחק: לא.

<עידו בן-יצחק: זה נוסח שהעברנו לפני חמש דקות.

מאיר פרוש: מה הוא מחלק?

מאיר פרוש: מה קורה פה?

<בנימין חנוך: יש את הנוסח שאנחנו העברנו.

<בנימין חנוך: הגענו לסיכום.

<איילת לוי: זה מלפני חמש דקות.

<איילת לוי: בני, אני לא יכולה לעבור על זה.

<עידו בן-יצחק: בני, אתם העברתם לנו נוסח ב-14:00.

<עידו בן-יצחק: על בסיס הנוסח הזה - - -

<נעם עמרן: בסיכומים האלה המנהלת לא הייתה.

<נעם עמרן: אנחנו גם לא בחנו את הסיכומים האלה.

<נעם עמרן: אני מצטער.

איילת שקד: אם מצביעה, ואם אתם רוצים – שאחד מכם יגיש רביזיה.

<איה דביר: אפשר לומר הערות לסעיפים?

<איילת לוי: יש לכם הערות לסעיף (ד)?

<איה דביר: כן.

<איה דביר: אני אומרת את העמדה של הממונה על המשמעת בנציבות שירות המדינה.

<איה דביר: הוא חושב שלא כדאי להתחיל למעט סעיפים מסוימים, ואפשר למעט את הפרק של השעיה, מפני שהוא חושב שלא נעשתה עבודה מספיר יסודית ועדיף לקבוע את זה בשינויים המחויבים ולא להתחיל למעט סעיפים כדי שלא ישתמע שמכלל ההן אתה לומד על הלאו.

<איה דביר: מה שכן אפשר להשאיר זה את ההתאמות של דמי הכלכלה ואת השימוש בהשעיה כאמצעי משמעת.

<איה דביר: זה נשמע שבחיפזון שבו אנחנו מטפלים בזה זה פחות מסוכן מאשר להתחיל למעט סעיף מסוים כשאתה לא בטוח שזה הכל.

<איה דביר: זו הצעה לנוסח.

<עידו בן-יצחק: אני רק אגיד מה הסעיפים האלה אומרים.

<עידו בן-יצחק: הסעיפים האלה נוגעים להורדה בדרגה - - -

<בנימין חנוך: אלה פשוט סעיפים שמדברים על העובדים, למשל נושא משכורות.

<עידו בן-יצחק: למעשה, זה הורדה בדרגה ופיטורים.

<בנימין חנוך: נכון.

<בנימין חנוך: הם לא רלוונטיים כי הם לא עובדים.

<איה דביר: לכן גם לא יהיה אסון, אם נכתוב "בשינויים המחויבים" ולא נתמקד בסעיף מסוים.

<בנימין חנוך: הסעיפים האלו רלוונטיים פשוט ספציפית לעובדים, ומכיון שפה לא מדובר על עובדים זה לא רלוונטי.

<עידו בן-יצחק: אני הייתי משאיר את המיעוט של הסעיפים האלה ומוסיף "בשינויים המחויבים" או "בשינויים האלה".

איילת שקד: אוקיי.

איילת שקד: הלאה.

<קריאה: מסכימים.

איילת שקד: אפשר להצביע?

אריאל אטיאס: לא.

אריאל אטיאס: עוד לא הבנתי.

אריאל אטיאס: אני רוצה להבין מה זה.

איילת שקד: אנחנו מצביעים סעיף-סעיף.

אריאל אטיאס: מה המשמעות?

אריאל אטיאס: מה ההסדר הזה?

אריאל אטיאס: מישהו יודע להסביר לי מה ההסדר עכשיו?

אריאל אטיאס: היה ויכוח על מה הסמכות ומה לא הסמכות.

אריאל אטיאס: ישבתם ביניכם וסגרתם?

אריאל אטיאס: מה אומר ההסדר?

איילת שקד: זה הסדר של סמכות פיקוח ואכיפה עם יישום של הדין המשמעתי במקרה הזה.

אריאל אטיאס: אז מי יודע להסביר לי על ההסדר?

איילת שקד: אף אחד.

אריאל אטיאס: אף אחד לא יודע להסביר.

<בנימין חנוך: לא.

<בנימין חנוך: אני יכול להסביר.

איילת שקד: אני צוחקת.

איילת שקד: איילת תסביר.

אריאל אטיאס: בלי להקריא לי תסבירי בצורה שהראש יבין.

איילת שקד: השר עמיר פרץ, לא היית צריך לבוא.

איילת שקד: אנחנו מאשרים את זה.

אריאל אטיאס: איזו תגבורת הביאו לפה.

<איילת לוי: חבר-הכנסת אטיאס, אתמול בוועדה התקבלה בעצם ההחלטה להעניק סמכויות למפקחים במשרד להגנת הסביבה.

<איילת לוי: הסעיפים, שעכשיו אנחנו מדברים עליהם, עוסקים בעצם בהענקת הסמכויות, וזה נושא אחד.

אריאל אטיאס: הייתה התנגדות שזה מכניס כאילו עובדים חיצוניים לשירות המדינה.

<איילת לוי: נכון, אבל העיקרון - - -

אריאל אטיאס: אז ויתרתם על העיקרון.

<איילת לוי: העיקרון הזה הוחלט והוצבע אתמול על-ידי חברי-הכנסת שכן יינתנו סמכויות למפקחים במשרד להגנת הסביבה.

אריאל אטיאס: נכון.

<איילת לוי: הסעיף הזה מסדיר איזה סמכויות יינתנו למפקחים במשרד להגנת הסביבה והדין המשמעתי שיחול על אותם מפקחים – משרתים בשירות אזרחי שיהיו מפקחים במשטרה הירוקה ובאף ים וחופים.

אריאל אטיאס: מה שאנחנו מקבלים פה הוא: סמכות פיקוח קיבלנו אתמול.

<איילת לוי: את העיקרון קיבלתם אתמול, ועכשיו אתם מקבלים הסדר.

אריאל אטיאס: עכשיו אתם מתרגמים את זה לעולם המעשה.

<איילת לוי: נכון.

<איילת לוי: בדיוק.

אריאל אטיאס: עולם המעשה זה הקנסות שכתובים פה?

אריאל אטיאס: מה הקנסות האלה?

<עידו בן-יצחק: לא.

<עידו בן-יצחק: עולם המעשה הוא קודם כל הסמכויות.

<עידו בן-יצחק: מאחר שלסמכויות נילווה דין משמעתי, והכוונה היא להחיל את הדין המשמעתי בשינויים מסוימים של שירות המדינה – שם זה נקרא הפקעת משכורת והקנסות שניתן להטיל בשירות המדינה הם גבוהים מאוד ולא מתאימים --

אריאל אטיאס: למשכורות מהסוג הזה.

<עידו בן-יצחק: נכון.

<עידו בן-יצחק: לכן אנחנו מתאימים את זה.

<עידו בן-יצחק: בעצם, הסכומים שנקבעו, הקנס שאינו עולה על שישית, זה מקביל למה שקבוע.

אריאל אטיאס: הבנתי.

אריאל אטיאס: זאת אומרת, הוא יקבל את הגזר של הסמכות, והמקל יהיה הקנס.

<איילת לוי: נכון.

אריאל אטיאס: זה הכל.

אריאל אטיאס: בסדר.

אריאל אטיאס: כבוד השר, אתה יכול ללכת.

אריאל אטיאס: יש לך פה נציגים נאמנים.

איילת שקד: אנחנו מצביעים על סעיף (ד).

איילת שקד: מי בעד?

איילת שקד: מי נגד?

איילת שקד: בעד – רוב

איילת שקד: סעיף (ד) בהצעת החוק, בשינויים שצוינו, נתקבל.

איילת שקד: הסעיף עבר.

מאיר פרוש: אני מבקש שירשמו שהייתי נגד.

עמיר פרץ: למה?

מאיר פרוש: זה לא נוגע אליך.

אלעזר שטרן: זה לא קשור אליך בכלל.

אלעזר שטרן: הוא נגד החוק.

עמיר פרץ: אבל אתה צריך הצבעה אחת בעד – נגד עין רעה.

אריאל אטיאס: הוא היה בעד זק"א, בעד מד"א.

מאיר פרוש: עדה הנציגה של היועץ המשפטי לממשלה.

מאיר פרוש: בדיווח שהיא נתנה לבג"ץ, היא אמרה שיש פה כמה חברים שלא מפספסים אף ישיבה ובאים לכאן כל פעם.

עמיר פרץ: הסעיף הבא גם יהיה עלינו?

<קריאה: הכל.

<קריאה: האמת היא שזה נכון.

<קריאה: זה לא אני, אבל זה נאמר.

מאיר פרוש: רואים שלא את אמרת את זה.

מאיר פרוש: אם את היית שם, לא היו נוזפים בך.

מאיר פרוש: "בחוק זה" – הכוונה היא לחוק שירות אזרחי-לאומי?

<בנימין חנוך: לא.

<בנימין חנוך: "חוק זה" זה חוק של המשרד שלנו – חוק הגנת הסביבה (סמכויות אכיפה) – כי זה תיקון עקיף לחוק הזה.

מאיר פרוש: אוקיי.

<עידו בן-יצחק: בעניין הזה אנחנו מציעים שכן יחולו העבירות שמנויות בסעיף 17, כלל העבירות שבשירות המדינה, ובנוסף ארבע עבירות שקיימות היום במשטרה ובשב"ס: --

<קריאה: מסכימים.

<עידו בן-יצחק: -- (1) שימוש לרעה בסמכות שניתנה מכוח תפקיד; (2) היעדרות מתפקיד בלא הצדק סביר; (3) אי ענידת תג זיהוי אי מילוי חובת הזדהות או מסירת פרטי זהות כוזבים; (4) התחזות לבעל סמכות אחרת.

<עידו בן-יצחק: נכון שבשירות המדינה העבירות האלה לא חלות, ומעמידים לדין בהקשר הזה מכוח סעיפים אחרים של התנהגות שאינה הולמת, אבל מאחר שאנחנו כבר בהסדר ייחודי נכון שיהיה כתוב במפורש גם את זה.

איילת שקד: מה אומר משרד המשפטים?

עמיר פרץ: מסכימים.

איילת שקד: מסכימים?

איילת שקד: משרד המשפטים?

<גבי פיסמן: האמת היא שאני מאוד התלבטתי בנקודה הזו, כיון שהעבירות האלה הן כן עבירות שבעיניי ראוי להעמיד לגביהן לדין, אבל כן יש כאן איזו שהיא דיפרנציאליות, איזו שהיא אבחנה, בין פקחים רגילים שיעברו את העבירות האלה לבין אלה.

<גבי פיסמן: בעצם על אותה עבירת משמעת, על אותו מעשה, אנחנו נוכל להעמיד לדין על עבירות שונות, ויש כאן איזו שהיא בעיה.

<גבי פיסמן: אבל אני לא חושבת - - -

איילת שקד: את לא רואה בזה.

איילת שקד: .. אוקיי, בסדר.

איילת שקד: הלאה.

<איילת לוי: אנחנו מציעים: "- - משליש מדמי הכלכלה ליחיד", ומשרד המשפטים מציע: "ממחצית".

<איילת לוי: אנחנו חושבים שצריך להשוות את ההסדר גם למה שקורה בשב"ס ובמשטרה, שם מה שקבענו היה שליש, ולא ברור למה משרד המשפטים הציע מחצית.

<איה דביר: אני אסביר.

<איה דביר: קודם כל, מה שקורה כאן הוא שאנחנו מנסים להתוות איזה שהם עקרונות שמהם אפשר יהיה לגזור, בסופו של דבר, דין משמעתי בחקיקת המשנה.

<איה דביר: אי-אפשר יהיה בחקיקת משנה לעשות שום דבר שהוא מעבר למה שקבוע בחוק.

<איה דביר: הרף המחמיר הוא מה שקבענו כאן, אבל לא ברור שבחקיקת המשנה, בעבודה יסודית ומסודרת שצריכה להיעשות, באמת ניצמד למקסימום שנקבע כאן.

<איה דביר: שנית, מלכתחילה המערכות שונות.

<איה דביר: לדוגמה: יש את הריתוק בתוך הדין המשמעתי במשטרה – מה שלא קיים כאן.

<איה דביר: אני לא אומרת בוודאות שזה יצטרך להיכנס, אבל אני חוששת שאם נקבע מלכתחילה רף נמוך ואחר כך נסבור שיש טעם או הצדקה טיפה להחמיר, כבר לא תהיה לנו האפשרות הזאת.

<איה דביר: לכן, אני הצעתי ללכת על משהו מעט יותר גבוה לא בהכרח כי זה מה שנכון יהיה לעשות בסופו של דבר.

אריאל אטיאס: מה שאת אומרת לא מחייב.

אריאל אטיאס: זו רק המלצה.

<איה דביר: לא.

<איה דביר: כן.

<איה דביר: זה פשוט קובע את התקרה.

<איה דביר: בסוף העונש ייקבע על-ידי השר - - -

<קריאה: אבל למה לקבוע כאן קנס יותר גבוה מאשר מנהלת השירות האזרחי - - -

אלעזר שטרן: היא אמרה למה.

<נעם עמרן: המנהלת מתנגדת לרף יותר גבוה ממה שנקבע בפקודת המשטרה או במקומות אחרים.

אלעזר שטרן: היא אמרה למה, והנימוק שלה נשמע לי הגיוני.

אלעזר שטרן: הכלים שלה מוגבלים.

אלעזר שטרן: יש כלים למנהלת או לשירות האחר שאין לה.

איילת שקד: לא משנה.

אלעזר שטרן: היא אומרת שאולי לא תצטרך להשתמש בזה.

עמיר פרץ: אם זה "עד", אפשר - - -

אלעזר שטרן: כן.

<איה דביר: תמיד אפשר פחות.

<איה דביר: זה היה השיקול.

אריאל אטיאס: הבעיה היא שכשאת אומרת "עד", את מסמנת כיוון.

אריאל אטיאס: במשמעות של "עד חצי" את מסמנת כיוון.

איילת שקד: הלוואי והשופטים היו - - -

אריאל אטיאס: בסדר, אבל אני - - -

איילת שקד: תשאיר "שליש".

איילת שקד: זה לא אכפת לנו.

איילת שקד: זה לא משנה.

איילת שקד: הלאה.

אריאל אטיאס: כל הזמן יש את אותה תחושה שמחמירים.

אלעזר שטרן: דוגרי, דווקא בגלל שאנחנו כאילו נאבקנו בהם, אני חושב שיש פה היגיון.

איילת שקד: לא משנה.

אריאל אטיאס: בסדר.

אריאל אטיאס: תעשה: שליש.

אריאל אטיאס: ככה המנהלת רוצה, בסדר?

<קריאה: שליש.

אלעזר שטרן: אני לא מבין את המנהלת.

אלעזר שטרן: אתם לא נותנים להם את כל הכלים.

איילת שקד: נוכל להצביע על זה עכשיו?

<איילת לוי: לא.

<איילת לוי: שני הסעיפים שאני אקריא עכשיו הם בנוסח שמוצג לפני חברי-הכנסת מחוקים.

<איילת לוי: הייעוץ המשפטי לוועדה חושב שצריך למחוק את הסעיפים האלה.

<איילת לוי: אני אקרא את סעיפים (5) ו-(6).

איילת שקד: מישהו חושב שצריך לא למחוק אותם?

<קריאה: אנחנו.

<קריאה: מתנגדים.

איילת שקד: משרד המשפטים?

<איה דביר: אלה הצעות שלנו.

איילת שקד: לא הבנתי.

איילת שקד: את רוצה למחוק אותם או לא?

<איה דביר: לא.

<איה דביר: אנחנו הצענו את הסעיפים האלה על אותו משקל של ההנמקה שנתתי קודם.

אריאל אטיאס: הם מציעים לסמן כל הזמן את המצב.

אריאל אטיאס: זה לא נכון.

<איה דביר: אנחנו מייצרים כרגע לצד הכלים שבתקנות יוכלו להיקבע.

<איה דביר: מה שלא נכתוב פה אי-אפשר יהיה לעשות.

<בנימין חנוך: ברשותכם, אני רק רוצה להוסיף להסבר, בהמשך לדברים של משרד המשפטים.

<בנימין חנוך: אנחנו, בהחלט, מסכימים אתם.

<בנימין חנוך: זו הסכמה משותפת.

<בנימין חנוך: מבחינה משפטית, לדעתנו, גם מבחינה חוקתית, כדי שאפשר יהיה אחר כך לעגן את הדברים בתקנות חייבים להסדיר את זה בחקיקה ראשית.

<בנימין חנוך: לכן אנחנו חושבים שצריך בחקיקה ראשית, קרי פה, כבר לכתוב את הנושאים שיעוגנו אחר כך בתקנות.

<עידו בן-יצחק: נכון, אבל גם החוקים שמופיעים בחקיקה ראשית --

<בנימין חנוך: אבל, לפחות העקרונות.

<עידו בן-יצחק: -- צריכים להיות הגיוניים.

<בנימין חנוך: נכון.

<בנימין חנוך: לדעתנו, זה מאוד הגיוני.

<בנימין חנוך: זה נוסח מוסכם על משרד המשפטים ועלינו.

<נעם עמרן: נקבעים בו גבולות גזרה שהם לא רלוונטיים לגזרה.

<נעם עמרן: אני בכלל לא מבין.

איילת שקד: מי אתה?

<נעם עמרן: ממנהלת השירות האזרחי-לאומי.

<עידו בן-יצחק: בואו ונבהיר רגע מה שני העונשים שמציעים פה.

<עידו בן-יצחק: העונש הראשון, "הפסקת שירות לפי סעיף 19(א) לחוק השירות האזרחי ללא אפשרות הצבה מחדש", זאת אומרת בעצם לשלוח אותו לפוקד.

איילת שקד: לסלק אותו.

<עידו בן-יצחק: האם לשלוח אדם לשירות צבאי זה עונש?

<עידו בן-יצחק: – אני לא בטוח שזה המסר שאנחנו רוצים להעביר בחוק הזה.

<עידו בן-יצחק: דבר שני – זה ייצור איזה תמריץ שמי שיעשה בעיות ישלחו אותו, כי הוא יודע שהצבא גם לא ייקח אותו.

איילת שקד: הוא יפטור אותו.

איילת שקד: מה ייצא מזה?

איילת שקד: הוא יקבל פטור.

<קריאה: נכון.

<קריאה: אותו אדם שהופנה לשירות האזרחי יחליט - - -

<איה דביר: למה?

<איה דביר: הוא יכול לעשות שירות פחות משמעותי בתפקיד פחות חשוב בצבא.

<איה דביר: גם לצבא יש פה עניין של מדיניות שלא לפטור, כלומר שזה לא יהפוך להיות פרס לחזור.

<נעם עמרן: גם אם כן, נכון שזה יהיה לקביעת המנהלת.

<נעם עמרן: תמוהה בעינינו האפשרות לתת את זה לגוף מפעיל לקבוע.

עמיר פרץ: למה?

עמיר פרץ: המנהלת מעורבת במשטרה?

<נעם עמרן: בסעיף כזה כן.

<בנימין חנוך: בנושא של התיישבות והיעדר כפל אחריות -- -

<עידו בן-יצחק: עוד לא הגענו לזה.

איילת שקד: חנוך, עוד לא הגענו לזה.

<בנימין חנוך: סליחה, לא ידעתי.

איילת שקד: צריך להחליט האם להכניס את סעיפים (5) ו-(6) או להוריד אותם.

איילת שקד: אתם בעד להוריד?

<קריאה: כן.

איילת שקד: איה, את בעד להכניס?

אריאל אטיאס: אני בעד להוריד.

איילת שקד: ידענו שאתה בעד להוריד.

<איה דביר: אני בעד להכניס.

<בנימין חנוך: צריך להכניס.

<בנימין חנוך: אני גם בעד להכניס.

איילת שקד: אתה גם בעד להכניס.

<איה דביר: אני עוד פעם מנסה להסביר את העולם שבתוכו אנחנו חיים.

אריאל אטיאס: סתם להחמיר.

<איה דביר: הקונצפציה המקורית של החוק שלנו הייתה שאין סמכויות, אין סנקציות ואין שום כלים.

<איה דביר: הוועדה לקחה את זה לכיוון מסוים של להשביח את השירות ושל להפוך אותו למשמעותי יותר בין היתר דרך מתן סמכויות.

<איה דביר: הצד השני של המטבע של נתינת סמכויות זה גם להכפיף לכללים ולדינים שהם נוקשים יותר מבחינת המשרת.

<איה דביר: אני חוששת מאוד מהתוצאה מבחינת פגיעה בזכויות אדם של אזרחים שאחר כך הסמכויות האלה מופעלות כלפיהם, שייווצר מצב שאנשים מחזיקים בסמכות שלטונית בלי שום חרב שמתנופפת מעל ראשם.

<איה דביר: כרגע אנחנו לא עשינו עבודה מעמיקה ובשלה כמו שצריך, ואני חוששת - - -

אריאל אטיאס: את כל הזמן אומרת שבמשטרה זה: רבע.

<איה דביר: אבל במשטרה יש לך ריתוק, וזה חתיכת כלי.

אריאל אטיאס: אז מה?

אריאל אטיאס: מה זה קשור?

<קריאה: למשטרה יש גם יותר סמכויות.

<איה דביר: זה כלי מיידי שמשפיע.

אריאל אטיאס: הם לא נמצאים באותו מקום.

אריאל אטיאס: אל תגידי לי עכשיו עוד פעם שזו שאלה של מדיניות.

אריאל אטיאס: באמת, זה חוזר על עצמו שכל פעם כשמגיעים לחרדים, מתחילים להפלות.

אריאל אטיאס: אל תתנו לי לדבר ככה.

<איה דביר: לא, זה לא להפלות.

אריאל אטיאס: זו האמת.

אריאל אטיאס: עשיתם את זה גם אתמול פעמיים, ואתם עושים את זה עוד פעם.

איילת שקד: אני מחליטה כי אני ראש הוועדה.

אריאל אטיאס: כל הכבוד שאת מחליטה, אבל זה דברים - - - להגיד פה.

איילת שקד: שקט, תהיה בשקט.

אריאל אטיאס: לא, את לא תדברי אתי ככה.

איילת שקד: אריאל, די.

אריאל אטיאס: לא מתאים לי.

אריאל אטיאס: גם אתמול חזרתם על ההצגה הזאת.

איילת שקד: די, די.

איילת שקד: תהיה בשקט.

איילת שקד: אנחנו מצביעים - - -

אריאל אטיאס: זה למרות שעפר שלח נתן לי נאום אתמול.

איילת שקד: תהיה בשקט.

איילת שקד: די, מספיק.

אריאל אטיאס: לא, אני לא אהיה בשקט.

איילת שקד: אנחנו מוציאים את שני הסעיפים.

איילת שקד: אנחנו נצביע אחר כך, ומי שרוצה – שיגיש רביזיה.

איילת שקד: הלאה.

<בנימין חנוך: בסדר.

<בנימין חנוך: מסכימים.

אריאל אטיאס: חוזרים על עצמם.

אריאל אטיאס: זה קלה כבחמורה, כאילו הגיעו לכאן עכשיו אני-לא-יודע-מה.

איילת שקד: מה זה עכשיו?

<עידו בן-יצחק: הסעיף הקטן הבא - - -

<איה דביר: אנחנו תיקנו אותו בנוסח האחרון כי חשבנו שהוא בעייתי גם.

<איה דביר: זה סעיף (ה).

איילת שקד: אפשר להצביע על זה?

<בנימין חנוך: סעיף (ה) – אפשר להציע נוסח שמוסכם על משרד המשפטים?

אריאל אטיאס: אני מתנצל.

אריאל אטיאס: אני לא מצליח להבין מה שקורה פה, ואני רוצה שיביאו לי נוסח אחד מסודר.

אריאל אטיאס: יש פה המון מחיקות.

אריאל אטיאס: סליחה שאני לא ברמה שלכם, ברמת ההשכלה שלכם.

אריאל אטיאס: אני לא מבין כלום.

אריאל אטיאס: תביאו לי דף נורמלי כדי שנדע על מה אנחנו מצביעים.

אריאל אטיאס: באמת, אני לא צוחק.

איילת שקד: תכף.

איילת שקד: קודם נבין על מה אנחנו מצביעים.

מאיר פרוש: אני רוצה לומר משהו.

איילת שקד: פרוש, שנייה.

איילת שקד: עכשיו אתם מקריאים את סעיף (ד).

<איילת לוי: עכשיו הקראנו את סעיף (ד).

איילת שקד: עכשיו (6), נכון?

איילת שקד: איה, יש לך נוסח אחר לסעיף (6)?

איילת שקד: את יכולה להקריא?

<איה דביר: כן.

<איה דביר: הבעיה בסעיף (ה) היא שמן הסתם זה בגלל הוועדה; הייעוץ המשפטי רצה למחוק כי שזה לא נושאים לחקיקת משנה.

<איה דביר: לכן במקום סעיף (ה) בנוסח שמחוק, הצענו לכתוב: "הליך משמעתי לפי חוק זה" – וזה חוק הפיקוח של המשרד להגנת הסביבה – "ייעשה בהתאם להוראות הקבועות בפרק השישי של חוק שירות המדינה (משמעת).

<בנימין חנוך: מסכימים.

<איה דביר: הפרק השישי של חוק שירות המדינה (משמעת) קובע הוראות מסגרת איך צריך להתנהל ההליך המשמעתי, מתי מתיישנת עבירת משמעת, מה היחס בין הליך משמעתי להליך פלילי ועוד כל מיני הוראות שמבטיחות שלא יהיה כפל ענישה בהליך נפרד.

<איה דביר: אנחנו בעצם אומרים שכל הוראות המסגרת של איך צריך להתנהל הליך משמעתי, מה צריך להיות היחס בינו לבין הליך פלילי, יהיו ההוראות שקיימות כבר היום בחוק שירות המדינה (משמעת), ולקבוע שהשר רשאי לקבוע הוראות נוספות והכל בהתאם לעקרונות שקבועים בחוק שירות המדינה (משמעת).

איילת שקד: זה מקובל עליכם?

<עידו בן-יצחק: כן.

איילת שקד: בסדר.

איילת שקד: חברי הוועדה, אנחנו בסעיף (ד)(6).

איילת שקד: אתם רואים שסעיף (6) מחוק?

מאיר פרוש: אין סעיף (6).

אריאל אטיאס: אין פה דבר כזה.

<בנימין חנוך: לא, אין (6).

<בנימין חנוך: זה (ד) וזה (ה).

אריאל אטיאס: סעיף (6) מחוק.

איילת שקד: נכון, מחוק.

איילת שקד: במקום מה שמחוק יבוא מה שאיה אמרה.

איילת שקד: איה, תאמרי עוד פעם.

<איה דביר: אקריא: "הליך משמעתי לחפי חוק זה ייעשה בהתאם להוראות הקבועות בפרק השישי של חוק שירות המדינה (משמעת) ככל שהן נוגעות לעניין.

<איה דביר: השר רשאי לקבוע הוראות נוספות בהתאם לעקרונות הקבועים בחוק שירות המדינה (משמעת) ובשינויים המחויבים".

אריאל אטיאס: כדי שאבין, מה זה "הפרק השישי"?

<איה דביר: הפרק השישי זה הוראות כלליות שקיימות בחוק שירות המדינה (משמעת) --

עמיר פרץ: עובדי מדינה, שירות המדינה.

עמיר פרץ: יואל, זה הכי נמוך.

<איה דביר: -- וקובעות את ההסדרים בנוגע להתיישנות ומניעת כפל העמדה לדין על אותה עבירה, יחס בין הליך משמעתי לפלילי – כל הוראות המסגרת שצריכות להיות בחקיקה ראשית.

איילת שקד: מה כל מה שמחוק פה, שלילת מענק וכו'?

איילת שקד: הורדנו את זה.

איילת שקד: דיברנו קודם.

איילת שקד: אמרתי לך קודם.

<יואל הדר: אני מהמשרד לביטחון פנים.

<יואל הדר: בסעיף 25ד1(1), בעמוד הראשון, כתוב: "ובלבד שעמדו בתנאים המפורטים בסעיף 4(2) ו-4(3)".

<יואל הדר: מדובר פה בסמכויות פיקוח.

<יואל הדר: הסעיפים, שמפנים אליהם כאן, התנאים, הם רלוונטיים לסמכויות אכיפה.

<יואל הדר: התנאים הם שונים.

עמיר פרץ: לא משנה.

עמיר פרץ: הראשי מדבר רק על פיקוח.

<יואל הדר: זה משהו טכני אבל חשוב.

<יואל הדר: באופן רוחבי, בכל החוקים התנאים הם שונים בסמכויות פיקוח.

<יואל הדר: השר לביטחון פנים לא צריך לאשר את ההכשרות.

<יואל הדר: מדובר בסמכויות פיקוח בלבד.

<יואל הדר: דרך אגב, יש נוסח קבוע בהצעת החוק עצמה לגבי המפקחים של הרשות; קבענו נוסח שהוא תואם לכל הנוסח הרוחבי של מפקחים.

<בנימין חנוך: אז בוא ונמחק - - -

איילת שקד: סליחה.

איילת שקד: הצבענו על זה כבר.

איילת שקד: די.

איילת שקד: הלאה.

עמיר פרץ: זה הוצבע כבר.

עמיר פרץ: זהו, זה נגמר.

<יואל הדר: אבל - - -

עמיר פרץ: לא פותחים את זה עכשיו.

<קריאה: לא הצביעו על זה.

איילת שקד: הצבענו על זה כבר.

איילת שקד: הלאה.

<יואל הדר: רצינו להבהיר.

עמיר פרץ: חבר'ה, זה נגמר.

עמיר פרץ: לא חוזרים כל פעם חזרה.

איילת שקד: לא.

איילת שקד: לא הצבענו.

<עידו בן-יצחק: לא הצבענו על זה.

<יואל הדר: אדוני השר להגנת הסביבה, - - -

איילת שקד: יש לכם בעיה?

איילת שקד: אתם רוצים לשנות את הנוסח?

<יואל הדר: אנחנו רוצים רק להבהיר, שאם הבדיקה לגבי הרישום הפלילי של כל אחד ואחד מהמתנדבים לא יעשה המשרד להגנת הסביבה ויצטרך לפנות למשטרה ולקבל, אלא יוכל דרך - - - לפנות ישירות בלי - - -

איילת שקד: כן, זה ברור.

איילת שקד: זה מוסכם עליכם.

<דלית דרור: מבחינתנו, זה בסדר.

<יואל הדר: ההכשרות לא צריכות לעבור - - -

<דלית דרור: זה בסדר.

<עידו בן-יצחק: אתה רוצה לגבי ההכשרה והכשירות להוציא אותך מהתמונה?

<קריאה: נכון.

<בנימין חנוך: אין בעיה.

<בנימין חנוך: מסכימים.

עמיר פרץ: זה גמור.

עמיר פרץ: תוציא אותו.

עמיר פרץ: מסכימים.

<דלית דרור: יואל, מה שסיכמנו זה לגבי העברת המרשם הפלילי, ולא הכשרות.

<בנימין חנוך: נוציא אותם לגמרי.

<גבי פיסמן: אני רק אציין שזו העמדה הרוחבית כשניתנות סמכויות פיקוח.

<גבי פיסמן: אין צורך בהתערבות של השר לביטחון פנים בעניין ההכשרה.

<בנימין חנוך: אם כך, אנחנו מסכימים שנוציא את ביטחון פנים.

<בנימין חנוך: לא צריך את ההסכמה של ביטחון פנים: לא להכשרה ולא - - -

איילת שקד: בסדר גמור.

איילת שקד: הבנו.

איילת שקד: אנחנו בסעיף (ד) בעמוד האחרון.

מאיר פרוש: היה כבר סעיף (ד).

<עידו בן-יצחק: זו טעות.

<עידו בן-יצחק: זה בעמוד האחרון.

<קריאה: זה בעמוד האחרון למעלה.

מאיר פרוש: תקראו לזה "(ה)" או משהו.

<קריאה: אתה צודק.

<עידו בן-יצחק: זו טעות.

מאיר פרוש: למליאה זה יגיע עם "(ה)".

משה גפני: אילת, יש עוד משהו אחרי זה?

<דלית דרור: נכון.

<דלית דרור: הוא נשאר.

<איילת לוי: אנחנו מחקנו את המלה "עובד".

<איילת לוי: יש פה טעות בנוסח.

<בנימין חנוך: מסכימים.

איילת שקד: עכשיו אפשר להצביע על הסעיף.

אריאל אטיאס: יש לי שאלה.

אריאל אטיאס: כתוב כאן "עובד בשירות אזרחי-ביטחוני" באופן כוללני.

<בנימין חנוך: לא "עובד" – "משרת".

עמיר פרץ: "משרת".

אריאל אטיאס: "משרת".

אריאל אטיאס: הסעיפים הקודמים התייחסו רק למשרד להגנת הסביבה.

אריאל אטיאס: אנחנו הרי החלטנו ששירות אזרחי-ביטחוני זה גם זק"א וגם מד"א.

<קריאה: זה נפרד רק ל- - -

עמיר פרץ: זה נוגע רק לסמכויות פיקוח שקשורות פה.

<עידו בן-יצחק: הנוסח שהקראנו עכשיו הוא בתיקון עקיף בתוך חוק הגנת הסביבה (סמכויות אכיפה ופיקוח), וזה נוגע רק למפקחים.

אריאל אטיאס: לא כתוב כאן:

אריאל אטיאס: עובד של הגנת הסביבה.

עמיר פרץ: לא.

<בנימין חנוך: לא.

<בנימין חנוך: זה לא קשור.

<בנימין חנוך: זה חוק שלנו.

עמיר פרץ: אבל זה הולך לתקן את החוק להגנת הסביבה.

<דלית דרור: עושים פה הסדר שלם בשביל 20-30 איש.

איילת שקד: יכול להיות, גפני, שהמוני חרדים יצבאו על אסדת הנפט של תשובה ויפקחו שם.

<קריאה: חבר הכנסת אטיאס, הנוסח מפאת קוצר הזמן טעון עיבוד.

אריאל אטיאס: מדובר בזה שלא יבוא מחר מישהו ויגיד שזה כולל את כולם.

אריאל אטיאס: מה "לא"?

אריאל אטיאס: אני לא אהיה פה אז.

<עידו בן-יצחק: הכל יהיה ברור.

<דלית דרור: אמרו: תעשו הסדר משמעתי.

<דלית דרור: אז כתבנו הסדר משמעתי.

משה גפני: יכול להיות שממשלת ישראל החליטה - - -

איילת שקד: - - - החלטות של חברי הכנסת.

משה גפני: מה "החלטות"?

משה גפני: אני מעיד על זה ששלושת רבעי מהדיונים ואולי אפילו יותר מהדיונים שהיו בוועדה עד עכשיו, ועכשיו מסיימים את החלק הזה, היו בין המשרדים.

איילת שקד: בין משרדי הממשלה.

איילת שקד: זה נכון.

משה גפני: אנחנו בכלל ישבנו על הטריבונה.

משה גפני: זה היה בין המשרדים, ואלפי החרדים צובאים - - -

אריאל אטיאס: בהנחה שיש ביקוש על ההיצע.

עמיר פרץ: מה שנקרא: והקליינטים לא מדברים, הא?

משה גפני: אני לא יודע, אבל אחרי עוד יכולים לבוא בטענות ולהגיד שהוועדה סחבה זמן.

משה גפני: הממשלה התווכחה פה ביותר משלושת רבעי מהזמן.

משה גפני: אבל, איזה ויכוחים מעניינים.

אריאל אטיאס: ועם כמות הארס והשנאה שהייתה פה בחדר הזה לחרדים - -

איילת שקד: די, תפסיק.

אריאל אטיאס: - - עם כל מיני הערות.

איילת שקד: עכשיו אתה פופוליסט.

אריאל אטיאס: לא, אני לא פופוליסט.

אריאל אטיאס: זה עם כל מיני הערות.

איילת שקד: הם רבו על החרדים.

אריאל אטיאס: - - - שנאה, בוודאי שיבואו הרבה.

אלעזר שטרן: אתה גורם לזה שאני אצטרך להסכים עם אילת.

אריאל אטיאס: זה לא בפעם הראשונה.

אריאל אטיאס: בכל מה שקשור לשנאת חרדים, יש פה - - -

משה גפני: אפשר ללכת?

איילת שקד: בוא ונצביע.

איילת שקד: אתה יכול ללכת.

עמיר פרץ: אתה יכול ללכת.

איילת שקד: חברים, אנחנו מצביעים.

איילת שקד: מי בעד הסעיף שהקראנו עכשיו – ירים את ידו?

<איה דביר: רק הערה אחת לסעיף הזה – ההצעה של הממונה על המשמעת הייתה שזכות הערעור שיש למשרת לא תהיה על כל העונשים, אלא רק על עונשים שאתם החלטתם כרגע למחוק, (ג)(5) ו-(ג)(6), --

<בנימין חנוך: מסכימים.

<איה דביר: - - משום שגם לעובד מדינה אין זכות ערעור לבית דין למשמעת על התראה, נזיפה - - -

<בנימין חנוך: מסכימים.

<בנימין חנוך: זה הגיוני.

איילת שקד: אז כל הסעיף מיותר.

אריאל אטיאס: אפשר להוריד את הסעיף.

<בנימין חנוך: לא.

<בנימין חנוך: חייב שלאדם תהיה זכות ערעור.

איילת שקד: היא צודקת.

איילת שקד: כל הסעיף מיותר.

עמיר פרץ: לא, הוא לא מיותר.

איילת שקד: לא, אז הסעיף מיותר.

<קריאה: אז הסעיף מיותר.

איילת שקד: כן.

איילת שקד: סעיף (ד) מיותר.

<בנימין חנוך: מסכימים עם משרד המשפטים.

איילת שקד: הם מסכימים.

עמיר פרץ: מה, אתה מסכים להוריד את כל הסעיף?

<בנימין חנוך: לא.

<דלית דרור: לא.

<דלית דרור: לצמצם את זכות הערעור כמו לגבי עובדי מדינה.

עמיר פרץ: זה (ד) ?

איילת שקד: כן.

עמיר פרץ: זה (ד).

עמיר פרץ: תסתכל כדי שלא יהיה פה אחר כך בלבול.

איילת שקד: זה (ד) שהוא (ה).

אריאל אטיאס: ואז אחר כך תקבלו פחות 500 חרדים...

<איה דביר: הטענה שלהם היא על התראה ועל נזיפה - - -

עמיר פרץ: כן, כל המלחמה פה היא על איזה 30, אם ירצה ה'.

איילת שקד: חבר'ה, אנחנו פה באווירת סיום קורס.

איילת שקד: אפשר להצביע על הסעיף?

איילת שקד: איה, את תכף תלדי.

איילת שקד: תני לנו להצביע.

<איה דביר: עוד שתי הערות, כל עוד אני יכולה להשפיע לפני זה.

<איה דביר: בנוסח שהעברנו עכשיו הייתה בקשה, ואני מקריאה את הנוסח שאנחנו רוצים לבקש לשלב: "כל החלטה של דן יחיד בהליך משמעתי תועבר לידי הממונה על המשמעת בנציבות שירות המדינה ולא יהיה בה כדי למנוע העמדתו של משרת בשירות אזרחי לדין משמעתי בפני בית הדין למשמעת לפי שיקול דעתו של הממונה על המשמעת.

<איה דביר: אבל אם הועמד משרת לדין בפני בית דין משמעתי כאמור, יבוטלו אמצעי המשמעת שהוטלו בידי הדן היחיד", כי בעצם נשארה לנו מערכת חופפת של הדין המשמעתי בשירות המדינה.

<איה דביר: אם הדין המשמעתי של שירות המדינה ירצה למשוך את הדיון אליו, הוא יעשה את זה, אבל אז הוא מבטל את כל ההליך שהיה בתוך המשרד להגנת הסביבה.

<עידו בן-יצחק: אז יוצא שאדם יעמוד לדין פעמיים.

<בנימין חנוך: לא.

<בנימין חנוך: אין לנו התנגדות.

<איה דביר: במפורש, לא.

<איה דביר: אם הוא מושך את ההליך אליו, מבוטלים אמצעי המשמעת אשר הוטלו על-ידי הדן היחיד.

<איה דביר: הוא לא יעמוד פעמיים.

<איה דביר: הוא לא יישא פעמיים בעונש.

<דלית דרור: אין מצב.

<בנימין חנוך: קיים דבר דומה בחוק שירות המדינה (משמעת) --

<איה דביר: נכון.

<בנימין חנוך: -- לגבי ועדת משמעת מול בית דין משמעת.

<בנימין חנוך: זה בסדר.

<בנימין חנוך: אנחנו לא מתנגדים.

<איה דביר: זו פסקה (ה) בנוסח שהעברנו לכם.

<דלית דרור: - - -היא לא רצתה בכלל להתעסק אתה, אבל פתאום כשאנחנו עושים הסדר חלופי הם רוצים למשוך אליהם.

<איה דביר: לא.

<איה דביר: זה כי אנחנו ביקשנו להשאיר להם סמכות מקבילה.

<איה דביר: אז זה הגיוני.

עמיר פרץ: דלית, את מסכימה?

<דלית דרור: כן.

עמיר פרץ: אז מצביעים.

עמיר פרץ: לא משנה הנסיבות.

עמיר פרץ: מסכימים.

עמיר פרץ: רק שנתקדם.

עמיר פרץ: לך זה בסדר?

עמיר פרץ: יש לך בעיה עם זה?

עמיר פרץ: מה הבעיה?

<עידו בן-יצחק: לא.

<עידו בן-יצחק: אני פשוט צריך לבדוק את זה.

<עידו בן-יצחק: אבל, זה בסדר.

<עידו בן-יצחק: יכולים לאשר, ולכל היותר אנחנו - - -

עמיר פרץ: תסתדרו ביניכם.

עמיר פרץ: זה לא נראה...

איילת שקד: מקסימום נגיש רביזיה, בסדר?

מאיר פרוש: רביזיה על מה?

איילת שקד: לא, חכה.

מאיר פרוש: על כל החוק.

<קריאה: לא רביזיה.

איילת שקד: חס וחלילה רביזיה.

איילת שקד: אפשר להצביע?

<איה דביר: יש רק עוד הערה אחת שהעברתי אתמול בלילה, וביקשנו, וזה מתואם גם עם הבט"פ, והיא שבכל 5א שמעניק את הסמכויות יחודד ברחל בתך הקטנה שזה לא פוגע בהוראות של: מסייע לעובד, ולא מחליף אותו.

<איה דביר: --

<בנימין חנוך: בסדר.

עמיר פרץ: אין בעיה.

<איה דביר: --כך שהתפיסה של 3(א1) ו-3(א2) לחוק שלנו, שהמשרתים הם מסייעים לעובדים ולא ממלאים את מקומם, תחודד לצד הענקת כל הסמכויות האלה.

עמיר פרץ: מאה אחוז.

<בנימין חנוך: מסכימים.

איילת שקד: בסדר גמור.

<איילת לוי: את מצביעה על התוספת 5א(ד) – על התיקון לחוק הגנת - - -

<גבי פיסמן: לפני שמצביעים, אני רוצה לומר משהו.

<איה דביר: יש עוד משהו.

<איה דביר: אם לא כתבנו בכל סעיף שהיה צריך שזה השר בהתייעצות עם שר המשפטים ושר הזה, זה ניסוחי, כי הרעיון הוא שזה תמיד השר בהתייעצות עם שר המשפטים.

<בנימין חנוך: לא.

<בנימין חנוך: פה זה מהותי.

<איה דביר: לא.

<איה דביר: זה היה הסכם הפשרה שלנו.

<דלית דרור: עוד פעם, מה זה?

<קריאה: השר בהתייעצות עם שר המשפטים.

<איה דביר: בכל מקום פה בנוסח.

<איה דביר: כתבנו נורא מהר.

<בנימין חנוך: לא בכל מקום בנוסח.

איילת שקד: בסדר.

איילת שקד: "השר בהתייעצות".

עמיר פרץ: בסדר.

איילת שקד: התייעצות זה לא נורא.

איילת שקד: זה לא "בהסכמה".

איילת שקד: השר מסכים להתייעץ עם השרה.

<קריאה: הסכמנו להתייעצות.

<איילת לוי: איה, זה קיים בנוסח.

<איה דביר: רק ברישה, אבל אחר כך כתבנו "השר יקבע", "השר יקבע" וכו', וזה נכון באותה מידה.

<דלית דרור: שהתקנות יהיו בהתייעצות.

<דלית דרור: זה התקנות.

<קריאה: התקנות.

<בנימין חנוך: התקנות המשמעתיות - - -

עמיר פרץ: כל אחד – זה בסדר.

<איה דביר: זה הכול.

<איה דביר: זה דבר אחד.

<בנימין חנוך: לגבי התקנות למשמעת, זה יהיה בהתייעצות.

<בנימין חנוך: זה רק בזה.

<בנימין חנוך: כל השאר - - -

<קריאה: טוב.

<גבי פיסמן: חשוב לי בכל זאת לומר אמירה אחת לפרוטוקול, לפני שההסדר הזה יחלחל לחקיקה all over בכל מיני חוקים אחרים.

<גבי פיסמן: חשוב לי לומר שההסדר הזה רחוק מלהיות אופטימלי מבחינתנו.

<גבי פיסמן: כתבנו אותו בחיפזון ותחת לחץ זמנים, ולא בטוח שהוא משקף את כל האיזונים הראויים שצריכים להיות.

איילת שקד: בסדר גמור.

מאיר פרוש: זה כדי שבכוונת המחוקק זו הכוונה?

איילת שקד: בואו ונצביע.

מאיר פרוש: זה גם על התוספת שהיא אמרה עכשיו?

איילת שקד: פרוש, בבקשה...

<איילת לוי: יושבת-ראש הוועדה מעמידה להצבעה את תוספת סעיף קטן (ד) - - -

<עידו בן-יצחק: לא.

<איילת לוי: סליחה.

<איילת לוי: יושבת-ראש הוועדה מעמידה להצבעה את סעיף 25ד1, תיקון חוק הגנת הסביבה.

<איילת לוי: זהו.

איילת שקד: זהו.

איילת שקד: מי בעד?

מאיר פרוש: על התוקף אתם עוד לא - - -?

איילת שקד: רק התוקף לא.

איילת שקד: מי בעד?

איילת שקד: מי נגד?

איילת שקד: בעד – רוב

איילת שקד: נמנעים –

איילת שקד: פרוש, מה אתה נגד?

מאיר פרוש: זה כוונת המחוקק.

איילת שקד: אוקיי.

איילת שקד: אנחנו עוברים לעניין התוקף.

<איילת לוי: עכשיו אנחנו בסעיף 25ד2.

<איילת לוי: אני אקרא את הנוסח שאנחנו מציעים.

<איילת לוי: זה שינוי נוסח, ואנחנו נסביר.

<עידו בן-יצחק: הסעיף הזה אומר שיש לשר להגנת הסביבה שנה להתקין תקנות עד ה-31 בדצמבר.

עמיר פרץ: יש לנו 11 חודש.

עמיר פרץ: אנחנו בסוף ינואר.

<דלית דרור: זה שנה מכניסת החוק לתוקף.

עמיר פרץ: שנה.

עמיר פרץ: ודאי.

<בנימין חנוך: מתחילת החוק.

<דלית דרור: זה מה שסוכם.

אריאל אטיאס: זה לא מה שכתוב.

אריאל אטיאס: כתוב תאריך.

עמיר פרץ: זה שנה.

עמיר פרץ: מה פתאום תאריך?

עמיר פרץ: זה שנה מכניסת החוק לתוקף.

<דלית דרור: אחר כך זה ייכנס במרץ.

עמיר פרץ: אני יודע מתי הוא ייכנס?

עמיר פרץ: מחר יהיה בג"ץ.

<דלית דרור: סיכמנו שזה תוך שנה.

<בנימין חנוך: נכון, תוך שנה.

עמיר פרץ: שנה מכניסת החוק לתוקף.

<קריאה: - - -

עמיר פרץ: אני לא יודע.

עמיר פרץ: אני יודע?

<דלית דרור: אנחנו לא יודעים.

<עידו בן-יצחק: שנה יום תחילתו של החוק.

עמיר פרץ: כן.

<איה דביר: אנחנו סיכמנו: שנה.

עמיר פרץ: שנה מכניסת החוק לתוקף.

<דלית דרור: שנה מתחילתו של החוק.

<איה דביר: מתחילת התוקף.

<עידו בן-יצחק: אוקיי.

<עידו בן-יצחק: זה יהיה שנה.

<עידו בן-יצחק: אם השר התקין תקנות, הכל טוב ויפה.

<עידו בן-יצחק: אם לא התקין תקנות בתוך שנה, בעצם כל ההסדר, גם של הסמכויות וגם של הדין המשמעתי, פוקע.

עמיר פרץ: מאה אחוז.

איילת שקד: בסדר גמור.

<איה דביר: רק בסעיף 5א לא חידדתם שזה יהיה כפוף לסעיפים של ה"לא יסייע".

<עידו בן-יצחק: דיברנו על זה.

<קריאה: אנחנו דיברנו על זה.

<איה דביר: זה בסדר?

<איה דביר: הצבעתם על זה?

איילת שקד: טוב.

איילת שקד: מי בעד סעיף התוקף?

איילת שקד: מי נגד?

איילת שקד: בעד – רוב

איילת שקד: סעיף 25ד2, בשינויים שצוינו, נתקבל.

איילת שקד: תודה רבה.

עמיר פרץ: תודה.